**urban flash**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

un sax rasat cu ștrasuri

și cu surdină fină

olog de întâmplarea sărutului ucis

ne desenează aripi

să zboare chiar le face

în fiecare noapte sub gura de metrou

și pașii mii haotici

neîmpăcați cu sine

rămân câteva clipe

de stele atârnați

apoi se-ntorc aiurea

să-și istovească rostul

cărând cu ei povara unei poveşti de amor

în urma lor cinci penny

măruntul preț pe visuri

o lacrimă

un zâmbet

poate puțin sarcasm

o altă zi începe

în noi ce s-a schimbat ?